คุณคะ คือดิฉันโดนเล่นกับแมวจรจัดแล้วพอวันผ่านมาถึงรู้สึกแสบที่บริเวณเท้า ไม่แน่ใจว่าแมวข่วนหรือเปล่า ตอนนี้ผ่านมากว่า 18 วันแล้วค่ะ ดิฉันจำไม่ได้ว่าแมวตัวไหน เพราะแมวแถวนั้นเยอะมาก แต่ว่าเพื่อนของดิฉันก็บอกว่าแมวแถวนั้นยังแข็งแรง และซนเหมือนเดิมอ่ะค่ะ แล้วตอนนี้ดิฉันรู้สึกไม่ค่อยสบาย มีอาการทอมซินอักเสบ ดูแล้วน่าจะติดเชื้อแบคทีเรีย เจ็บคอนิดๆ แล้วก็มีเสมหะในคอ รู้สึกหายใจลำบาก ปวดหัวแบบมึนๆ อันนี้จะมีโอกาสเสี่ยงไหมคะ และถ้าดิฉันจะไปฉีดวัคซีนตอนนี้ยังทันไหม และควรฉีดแบบไหน แล้วถ้าไม่สบายอาการแบบนี้ฉีดได้ไหมคะ
สวัสดีค่ะ แม้จะผ่านมา 18 วันแล้ว ก็ยังสามารถไปฉีดวัคซีนป้องกันพิษสุนัขบ้าได้อยู่ค่ะ เนื่องจากระยะฟักตัวของโรคพิษสุนัขบ้าใช้เวลานานหลายสัปดาห์ โดยอาจเลือกฉีดแบบเข้ากล้ามเนื้อหรือเข้าใต้ผิวหนังก็ได้ค่ะ อย่างไรก็ตาม หากกำลังมีไข้สูงอยู่ แนะนำควรรอให้ไข้ลดลงเสียก่อนค่ะ แต่หากไม่มีไข้ก็สามารถฉีดได้อย่างไรก็ตาม หากเห็นแมวยังอยู่ครบทุกตัว แมวก็ไม่ได้เป็นโรคพิษสุนัขบ้าอาจไม่จำเป็นต้องไปฉีดวัคซีนก็ได้ค่ะสำหรับอาการต่างๆ ที่เป็นอยู่ คือ เจ็บคอ มีเสมหะ หายใจลำบาก ปวดหัว อาจเป็นอาการของไข้หวัด คออักเสบหรือทอนซิลอักเสบก็ได้ค่ะ แนะนำดื่มน้ำเปล่ามากๆ โดยควรดื่มน้ำที่อุณหภูมิห้อง หรือน้ำอุ่น งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ ทานอาหารอ่อน ๆ รสจืด งดใช้เสียงมาก งดการสูบบุหรี่ หรืออยู่ในที่มีควันบุหรี่ หรือควันต่างๆ งดดื่มแอลกอฮอล์บ้วนปากล้างลำคอด้วยน้ำเกลือบ่อยๆ เป็นต้นแต่หากมีไข้สูงมาก เจ็บคอมาก กลืนลำบากและทอนซิลบวมโตมาก สีแดงจัด มีจุดหนองชัดเจน ควรไปพบพบแพทย์เพื่อรับยาปฏิชีวนะทานด้วยค่ะ